Document ID: 31997R2399

NEUVOSTON ASETUS (EY) N:o 2399/97,
annettu 24 päivänä marraskuuta 1997,
Euroopan yhteisön ja Mauritanian islamilaisen tasavallan välistä yhteistyötä merikalastuksen alalla koskevan sopimuksen muuttamista koskevan sopimuksen tekemisestä kirjeenvaihtona
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan yhdessä sen 228 artiklan 2 kohdan ensimmäisen lauseen ja 3 kohdan ensimmäisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo, että
Euroopan yhteisön ja Mauritanian islamilaisen tasavallan välistä yhteistyötä merikalastuksen alalla koskeva sopimus on hyväksytty asetuksella (EY) N:o 408/97 (2),
yhteisö ja Mauritania ovat parafoineet kirjeenvaihtona tehdyn sopimuksen yhteistyötä koskevan sopimuksen muuttamisesta, ja
tämän kirjeenvaihtona tehdyn sopimuksen hyväksyminen on yhteisön etujen mukaista,
ON ANTANUT TÄMÄN ASETUKSEN:
1 artikla
Hyväksytään yhteisön puolesta Euroopan yhteisön ja Mauritanian islamilaisen tasavallan välistä yhteistyötä merikalastuksen alalla koskevan sopimuksen muuttamista koskeva kirjeenvaihtona tehty sopimus.
Kirjeenvaihtona tehdyn sopimuksen sopimusteksti on tämän asetuksen liitteenä.
2 artikla
Neuvoston puheenjohtaja valtuutetaan nimeämään henkilöt, jotka ovat oikeutettuja allekirjoittamaan kirjeenvaihtona tehdyn sopimuksen yhteisöä sitovalla tavalla.
3 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä marraskuuta 1997.

Labels: 18
15
6